Suresh 133 Views
టెలికంలో ముఖేష్‌ సంచలనం
ముంబై: డిజిటిల్‌ ఇండియాకు రిలయెన్స్‌అధినేత ముఖేష్‌ అంబానీ తనదైశ శైలిలో భాగస్వామి అయ్యారు. తన కస్టమర్లకు వాయిస్‌ కాల్స్‌ను పూర్తిగా ఉచితం చేశారు. అంతేకాకుండా రోమింగ్‌ చార్జీలను కూడ ఎత్తివేశారు.. దేశంలో కెల్లా అత్యంత సంపన్నుడైన ముఖేష్‌ అంబానీ తన కంపెనీ వాటాదారుల సమావేశంలో పలు అంశాలను వెల్లడించారు. దేశవ్యాప్తంగా 4జి నెట్‌వర్క్‌ ను విస్తరింపజేయనున్నారు. జియో ఇన్ఫోకామ్‌ టారిఫ్‌లను రిలయెన్స్‌ అధినేత ముఖేష్‌ అంబానీ గురువారం ప్రకటించారు. ప్రదానిమోడీ ప్రవేశపెట్టిన డిజిటల్‌ ఇండియాకు జియోను అంకితం చేస్తున్నట్టు ప్రకటించారు. భారత్‌లో ఇకపై గాంధీగిరీకి బదులు డేటా గిరీ రానుందని ఆయన ఈ సందర్బంగా వ్యాఖ్యానించారు. తమ టెలికం సంస్థ జియో ద్వారా ఉచిత వాయిస కాల్స్‌తోపాటు డేటాను అందించనున్నట్టు ప్రకటించారు. దీంతో ప్రస్తుతం 70 శాతం ఆదాయాన్ని వాయిస్‌ కాల్స్‌తోనే సంపాదిస్తున్న ఆయా సంస్థలకు అంబానీ గట్టి షాక్‌ ఇచ్చినట్టు భావిస్తున్నారు. కాగా జియో ఉచిత వాయిస్‌ కాల్స్‌ ఆఫర్‌తో తమ ఆదాయానికి భారీగా గండిపడే అవకాశం ఉండటంతో ఇతర టెలికం సంస్థలు కూఐడ వాయిస్‌ కాల్స్‌ చార్జీలను భారీగా తగ్గించే విధంగా పరిస్థితులు ఏర్పడ్డాయని పరిశీలకులు భావిస్తున్నారు.